b'\n_START_ARTICLE_\nHarstad\n_START_SECTION_\nHistoria\n_START_PARAGRAPH_\nHarstadin alueella oli ihmisi\xc3\xa4 jo rautakauden aikana, sill\xc3\xa4 sielt\xc3\xa4 on l\xc3\xb6ydetty useita pronssisia esineit\xc3\xa4 vuosilta 3000\xe2\x80\x932600 eaa._NEWLINE_Harstadista tuli erillinen kunta vuonna 1904, kun se erosi Trondenesista.\n_START_SECTION_\nMaantiede\n_START_PARAGRAPH_\nHarstad sijaitsee Pohjois-Norjassa Atlantin rannikolla. Harstadiin kuuluu monia pieni\xc3\xa4 saaria, joista suurimpia ovat muun muassa Arn\xc3\xb8ya ja Gressholman. Harstadin \xe2\x80\x9dmannerosakin\xe2\x80\x9d on osa J\xc3\xa4\xc3\xa4meress\xc3\xa4 sijaitsevaa Hinn\xc3\xb8yan saarta. _NEWLINE_Harstadissa asuu 24\xc2\xa0291 ihmist\xc3\xa4, ja ennen vuoden 2013 kuntaliitosta se oli v\xc3\xa4kiluvussa mitattuna Norjan 21. suurin kunta. Harstad on kuitenkin pinta-alaltaan pieni, ja vuonna 2012 se oli vasta Norjan 249. suurin kunta.\n_START_SECTION_\nLuonto\n_START_PARAGRAPH_\nHarstadin kaupungissa n\xc3\xa4kyy keskiy\xc3\xb6n aurinko toukokuun 22. p\xc3\xa4iv\xc3\xa4st\xc3\xa4 hein\xc3\xa4kuun 18. p\xc3\xa4iv\xc3\xa4\xc3\xa4n asti. L\xc3\xa4mp\xc3\xb6tila Harstadissa on kes\xc3\xa4isin yleens\xc3\xa4 noin 12\xe2\x80\x9324 astetta, mutta talvella pakkasta voi olla jopa 27 astetta.'